ઝાલાવાડમાં છેલ્લાં પાંચ વર્ષથી ખેડૂતોને કપાસ-મગફળીના ભાવો પૂરતા ન મળતા રોષ જોવા મળી રહ્યો છે. આ ઉપરાંત ખાતર અને સિંચાઈની વ્યવસ્થા તેમજ બિયારણ માટે ખેતી મોંઘી બની રહી છે. આ દરમિયાન લોકસભાની ચૂંટણીના નગારા વાગતાં ભાજપના ખેડૂત આગેવાનોને સક્રિય કરવા બેઠકોનો ધમધમાટ શરૂ થયો છે. સુરેન્દ્રનગર જિલ્લા ભાજપ કિશાન મોરચાની કારોબારીનું આયોજન તા. 8 જુલાઇને રવિવારે જિલ્લા ભાજપ કાર્યાલય ખાતે કરવામાં આવ્યુ હતું. આ પ્રસંગે પ્રદેશ કિશાન મોરચાના પ્રમુખ બાબુભાઇ જેબલીયા, જિલ્લા પ્રભારી પ્રવીણસિંહ ડાભી સહિતનાઓ ઉપસ્થિત રહ્યા હતા.